Dacă ai nevoie de o sumă de bani urgent și ai în proprietate un autoturism, poți apela la un credit cu garanție auto leaseback de la Mogo IFN. Prin intermediul acestui credit vei putea primi o sumă de până la 60.000 de lei.
Potrivit Mogo, „leaseback este un credit cu garanție auto prin care mașina va rămâne în folosința ta și îți alegi singur perioada de rambursare”.
Autoturismul tău va fi evaluat de către specialiștii Mogo în funcție de prețul mediu al mașinilor identice din România și Europa, iar apoi vei primi ofertă de credit de până la 75% din valoarea de piață a mașinii. Concret, dacă autoturismul tău este evaluat la circa 47.000 lei (aproximativ 10.000 euro), Mogo îți va oferi un credit de circa 35.500 lei (7.500 euro).